Smartphones og tablets blev erstattet af brætter og brikker, og Fortnite blev forvandlet til Fortknight, da årets Skolernes Skakdag blev afholdt fredag. Her var 49.851 elever fra 293 skoler samlet for at dyste i taktik og tålmodighed. I Nordjylland deltog 5.433 elever fordelt på 35 skoler. - I en tid, hvor mange kigger mere på en skærm end på hinanden, oplever vi i Dansk Skoleskak rekordstor interesse for vores analoge læringsaktiviteter og Skolernes Skakdag, lyder det fra Dansk Skoleskaks generalsekretær, Mads Jacobsen. Til Skolernes Skakdag 2019 var der officiel premiere på det nye Fortknight-skak, der kombinerer elementer fra den digitale landeplage Fortnite med skakspillets analoge bræt og brikker – og ikke mindst respekt, håndtryk og øjenkontakt. Herunder kan du se, hvilke nordjyske skoler, der deltog i Skolernes Skakdag.

Referat:
5.433 nordjyske elever fordelt på 35 skoler dystede i taktik og tålmodighed, da Skolernes Skakdag løb af stablen.